Regasirea virginitatii - Richard Branson
Regasirea virginitatii. Noua autobiografie \n \n Dupa douazeci de ani de la aparitia celebrului sau volum de memorii intitulat Pierderea virginitatii, celebrul antreprenor Richard Branson se intoarce cu restul povestii. Pierderea virginitatii impartasea povestea modului in care Richard Branson a construit imperiul Virgin, pornind de la o revista pentru liceeni si ajungand la una dintre cele mai mari si mai faimoase marci din istorie. Nicio provocare n-a fost prea intimidanta si nicio ocazie, prea bizara ca sa nu fie exploatata. Si fiecare noua aventura a inceput cu cinci cuvinte simple: Screw It, Let's Do It! Acum, dupa 50 de ani de la infiintarea primei firme, Branson ne impartaseste cu franchete detaliile unei vieti de triumfuri si esecuri si parerea personala despre viata si cariera lui atat de singulare. Regasirea virginitatii arunca o privire scrutatoare si profunda asupra demersului neincetat de a impinge limitele mai departe, de a incalca regulile si de a gasi frontiere noi chiar si dupa lansarea a peste o duzina de afaceri, care valoreaza miliarde de dolari, si a sute de alte companii. Conducand imperiul Virgin in noul mileniu, Branson a extins fara frica marca in noi categorii, cum ar fi telefonia mobila, mass-media, cluburi de fitness si servicii bancare, in toate colturile lumii. In tot acest timp si-a pastrat spiritul iconoclast si rebel. A reusit chiar sa duca Virgin si in spatiul cosmic, cu Virgin Galactic, prima linie de transport spatial comercial din lume. Regasirea virginitatii ne duce in culisele acelor incredibile eforturi intelectuale si emotionale si ale sacrificiilor care au facut din zborul spatial privat o realitate iminenta - chiar si dupa cea mai teribila criza cu care Branson s-a confruntat vreodata. Aceasta carte este mult mai mult decat o serie de aventuri ale unui om de afaceri. Este si povestea evolutiei lui Branson de la nivelul de antreprenor vedeta la cel de filantrop pasionat si devotat binelui public, prin intermediul initiativelor de protectie a mediului si a sanatatii sub marca Virgin Unite si prin Sfatul Batranilor, un consiliu alcatuit din lideri globali influenti. Si este povestea stradaniei sale personale de a deveni un fiu mai bun, un sot mai bun, un tata mai bun si un bunic mai bun pentru cei patru nepoti ai sai. Aceasta carte, cu personaje secundare cum ar fi Bill Gates, Kate Moss, Nelson Mandela si Barack Obama, spune povestea fascinanta a unui om care nu se va opri niciodata din aspiratia lui de a ajunge la stele, in toate sensurile posibile. Haideti sa aflati cum a facut Branson acest lucru prima data, dupa care a luat-o de la inceput, iar si iar. \n \n Carte recomandata de Bogdan Aron in cadrul proiectului Libris, Oameni si carti.